Laos

Laos sijaitsee Aasiassa.

Kaupungit

 * Vientiane &mdash; rauhallinen pääkaupunki


 * Luang Namtha &mdash; pohjois-Laosin suurin kaupunki
 * Luang Prabang &mdash; vanha kuninkaallinen kaupunki, UNESCOn maailmanperintökohde
 * Huay Xai &mdash; portti pohjois-Thaimaasta Laosiin
 * Pak Beng &mdash; pieni joenmutka johon Mekongin laivat pysähtyvät yöksi
 * Savannakhet
 * Vang Vieng &mdash; reppumatkailijoiden ja joki-tubailijoiden mekka

Ymmärrä
Laos on Indokiinan köyhin maa.

Lentokoneella
Lennot suoraan Laosiin ovat rajoitettuja ja naapurimaistakin kalliita, ainoana poikkeuksena Air Asian halpislennot Kuala Lumpurista Vientianeen. Suomesta helpoiten pääsee Bangkokiin (Thaimaa), josta voi lentää halvalla kotimaanlennolla Udon Thaniin jatkaa sieltä sillalla Mekongin yli Vientianeen.

Bangkok Airways lentää Luang Prabangiin suoraan mm. Bangkokista, Chiang Maista ja Siem Reapista (Angkor).

Junalla
Junalla Laosiin ei pääse Suomesta suoraan, vaan matka on kuljettava Trans-Siperian reittiä Pekingiin Kiinaan, josta on monia erilaisia mahdollisuuksia matkustaa joko a) Kunmingiin josta kuljetaan bussilla tai muulla kulkuneuvolla maiden väliselle rajalle, tai b) matkustaa nopeammin Kiinasta Hanoin (Vietnam) kautta Laosiin, mutta matka on ilmeisemmin kuljetaan bussilla, koska Laosissa ei ole valtakunnallista junaverkostoa, siksi myös Kunmingiin päästyäsi joudut kulkemaan busseilla tai tilataksin tapaisilla kulkuneuvoilla.

Maaliskuussa 2009 kauan kaavailtu odotettu junayhteys avattiin, ja Thaimaasta pääsee nyt Vientianen lähellä olevalle Tha Nalengin asemalle asti junalla. Matkan hinta Bangkokista on 700 bahtia 2. luokan nukkumapaikalla. Junaa on kuitenkin toistaiseksi vaihdettava Thaimaan puolella rajakaupunki Nong Khaissa, ja Mekongin ylitys tällä toisella junalla vaatii ennakkoviisumin; moni matkailija ottaakin mielummin junan vain Nong Khaihin ja ylittää rajan bussilla, jolloin viisuminkin saa odottaessa.

Bussilla
Bussilla on mahdollista matkustaa Laosiin joko Kiinasta (Kunming, Mengla) tai Vietnamista.

Laivalla
Thaimaasta Mekong-joen voi ylittää useammallakin paikalla, suosituin vaihtoehto ollen Chiang Khong-Huay Xai pohjois-Laosissa. Huomaa, että vain murto-osa rajanylityspaikoista on avoin ulkomaalaisille.

Muiden rajojen ylittäminen menee vaikeammaksi.
 * Kiinasta Laosiin on satunnaisia risteilyjä erikoisluvalla, mutta ei reittiliikennettä tai ulkomaalaille avointa raja-asemaa.
 * Kambodžaan on mahdollista päästä pikaveneellä Si Phan Don-saaristosta Stung Trengiin, mutta raja-asema on todella syrjäinen ja harvoja ulkomaalaisia rokotetaan sen mukaisesti. Kambodžan viisumin saa rajalta, mutta Laosin viisumi on hankittava ennakkoon.
 * Burmaan ei pääse laillisesti Laosiin eikä Laosista.

Lentokoneella
Kaikki kotimaan lennot lennetään Lao Airlinesin hellin siivin. Melko huonomaineinen yhtiö on viime vuosina panostanut uuteen kalustoon ja lentokenttien päivittämiseen, ja 40 minuutin Vientiane-Luang Prabang lento on suosittu, turvallinen ja kohtuuhintainen (n. US$75) tapa välttyä kymmentuntiselta bussimatkalta. Maaseudulle mennessä lennot kuitenkin lennetään edelleenkin kiinalaisilla kopioilla neuvostoaikaisista Antonoveista ja lentojen peruuttaminen ilman varoitusta on yleistä.

Jokilaivalla
Laosissa voi matkustaa kätevästi Mekong-jokea pitkin Luang Prabangista Huai Xaihin. Matkan voi tehdä sekä Speed Boatilla että Slow Boatilla. Länteen päin matkan hinta Slow Boatilla on 220,000 Kipiä, jos lipun ostaa laivasta. Lippu ostetaan kahdessa osassa. Toinen osa ostetaan Pak Bengissa puolessa välissä matkaa. Myötävirtaan hinta on todennäköisesti edullisempi.

Veneillä ajetaan vain päiväsaikaan, joten slow boat pysähtyy yöksi Pak Bengiin, jossa on paljon hostelleja joissa yöpyä. Vastavirtaan matka kestää 9 tuntia ensimmäisenä ja 10 tuntia toisena päivänä. Laivat lähtevät sekä Luang Brabangista että pak Bengista klo 8:30 aamulla.

Speedboatilla rajalle Luang Brabangista maksaa matkatoimistosta ostettuna 395,000 Kipiä, mutta tällöin joutuu jyttyyttämään meluisan turbomoottorin vieressä pomppivan pikaveneen kyydissä 4-5 tuntia, ja onnettomuudet ovat todella yleisiä &mdash; ei siis voi hyvällä omallatunnolla suositella.

Valitsit kumman tahansa, niin korvatulpat ja iso tyyny kannattaa ehdottomasti ottaa mukaan!

Bussilla
Yleisin tapa matkustaa Laosissa on bussi. Etäisyydet ovat pitkiä ja tiet enimmäkseen huonoja.

Puhu
Laosin virallinen kieli on lao, joka on läheistä sukua thaille. Kaupungeissa puhutaan myös jonkun verran englantia (nuorempi sukupolvi) ja ranskaa (vanhempi sukupolvi).

Osta
Laosin rahayksikkö on kip, joita irtoaa yhdellä eurolla reilut 10 000. Kippien vaihtaminen maan ulkopuolella on lähes mahdotonta, eikä niitä Laosissakaan juuri tarvitse, sillä Yhdysvaltain dollari kelpaa aivan hyvin ostokseen kuin ostokseen.

Hintataso
Laosin hintataso on hyvin edullinen.

Syö


Laosin ruoka on lähellä Thaimaan itäpuolen eli Isaanin ruokaa. Suosikkeihin kuuluvat:


 * Khao niao &mdash; hyvin tarttuvaa riisiä, pieniä palleroita kastetaan kastikkeisiin ja syödään käsin
 * Laap (larb) &mdash; mausteinen jauhelihasta ja yrteistä tehty salaatti, usein hyvin tulista; voidaan tehdä sekä raa'asta lihasta (dip) tai kypsennetystä (suk), joskus jopa kalasta
 * Tam maak hung &mdash; raa'asta papaijasta tehty salaatti, Thaimaan puolella som tam
 * Ping kai &mdash; paistettu kana

Juomat


Laosin olut Beerlao on asiantuntijoiden mielestä Kaakkois-Aasian parhaita ja syystäkin suosittua. Beerlaon keltaisia tiikerin logolla varustettuja banderolleja on joka paikassa ja iso pullo (640 mL) maksaa noin 10,000 kip. Beerlaota saa nykyään kolmea lajia: alkuperäinen vaalea (5%), laihempi Light (2.6%), ja tujumpi tumma Dark (6.5%).

Vielä halvempi vaihtoehto on paikallinen riisiviina eli lao lao (20-40%). Maku ei yleensä ole kovin hääppöinen, mutta eipä ole hintakaan.

Laosilainen kahvi eli kaafeh on kanssa maailman parhaita. Sitä kasvatetaan ensimmäkseen Bolavenin ylängöillä etelässä.

Vesijohtovesi ei ole juomakelpoista, mutta pullovettä myydään kaikkialla.

Yöelämä
Vientianen ja Vang Viengin ulkopuolella ei ole pahemmin yöelämää. Mitään Thaimaan kaltaista gogo-baarimeininkiä on turha odottaa.

Kunnioita

 * Seksuaaliset suhteet avioliiton ulkopuolella ovat laissa kiellettyjä eikä laosilainen ja ulkomaalainen saa kihlautua ilman, että he ovat saaneet Laosin viranomaisilta siihen luvan.



Laos Laos Laos Laoso Laos Laos Laos ラオス Laos Laos Laos Лаос Laos wts:Category:Laos